Diari Oficial de la Generalitat Valenciana


Sumari del DOGV 7063, del 09-07-2013 (2013/7066)

RESOLUCIÓ de 26 de juny de 2013, de la Direcció General de Formació Professional i Ensenyances de Règim Especial, per la qual s'establix l'adscripció del centre Larrodé de Catarroja, a l'efecte d'expedició del certificat acreditatiu d'haver superat el nivell bàsic d'idiomes de règim especial, a través de les proves homologades.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7063

Data del DOGV
:   09-07-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/7066


Data del document
:   26-06-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 26 de juny de 2013, de la Direcció General de Formació Professional i Ensenyances de Règim Especial, per la qual s'establix l'adscripció del centre Larrodé de Catarroja, a l'efecte d'expedició del certificat acreditatiu d'haver superat el nivell bàsic d'idiomes de règim especial, a través de les proves homologades. [2013/7066]  
L'article 62.2 de la Llei Orgànica 2/2006, de 3 de maig, d'Educació i la disposició addicional tercera del Reial Decret 1629/2006, de 29 de desembre, per la qual es fixen els aspectes bàsics del currículum de les ensenyances d'idiomes de règim especial regulades per la Llei 2/2006, de 3 de maig d'Educació, disposen que les administracions educatives facilitaran la realització de proves homologades per a obtindre la certificació oficial del coneixement de llengües cursades pels alumnes d'Educació Secundària i Formació Professional.  
L'article 11.3 i la disposició addicional segona del Decret 155/2007, de 21 de setembre, del Consell, per la qual es regulen les ensenyances d'idiomes de règim especial en la Comunitat Valenciana i s'establix el currículum del nivell bàsic i del nivell intermedi, regulen la dita normativa per a la Comunitat Valenciana. Al seu torn, per l'Orde 20/2011, de 24 d'octubre, de la Conselleria d'Educació, Formació i Ocupació, es regulen les proves homologades per a l'obtenció del certificat de nivell bàsic de les llengües alemanya, francesa, anglesa i italiana, cursades per l'alumnat d'Educació Secundària i Formació Professional. En l'article 8.2, es disposa que el certificat acreditatiu d'haver superat el nivell bàsic serà expedit per la secretaria dels instituts de d'Educació Secundària i dels centres públics de Formació Professional, per delegació del conseller amb competències en matèria d'educació, i de conformitat amb l'Orde 6/2011, de 7 de febrer, de la Conselleria d'Educació, per la qual es regula el procediment per a l'expedició dels certificats de superació dels distints nivells de les ensenyances d'idiomes de règim especial previstos per la Llei Orgànica 2/2006, d'Educació.  
  
Per tot això, vista la proposta de la Direcció Territorial d'Educació, Cultura i Esport de València i en virtut de les competències que m'atribuïx el Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
Apartat únic. Adscripció  
El centre privat autoritzat per a impartir ensenyances d'Educació Secundària Obligatòria Larrodé, amb codi 26751662, de Catarroja, que no disposa d'adscripció a efectes administratius a un altre centre, queda adscrit a l'efecte d'expedició dels certificats acreditatius de nivell bàsic al centre IES Berenguer Dalmau, de Catarroja, amb codi 15760644.  
  
  
València, 26 de juny de 2013.- El director general de Formació Professional i Ensenyances de Règim Especial: Gonzalo Alabau Zabal.